ചെങ്കടലില് നൂറ്റാണ്ടുകള് പഴക്കമുള്ള ഭീമന് പവിഴപ്പുറ്റ് കോളനി കണ്ടെത്തി ജിദ്ദ: റെഡ്സീ പദ്ധതിയുടെ ഭാഗമായ അല് വഖാദി ദ്വീപിന് തെക്ക് നൂറ്റാണ്ടുകള് പഴക്കമുള്ള ഭീമന് പവിഴ കോളനി കണ്ടെത്തി. ചെങ്കടല് വികസന കമ്ബനി ടിആര്എസ്ഡിസി ക്കു കീഴിലെ സമുദ്ര ശാസ്ത്രപരിസ്ഥിതി വിദഗ്ധ സംഘമാണ് ഭീമന് പവിഴ കേന്ദ്രം കണ്ടെത്തിയത്. 10 മീറ്റര് ഉയരമുള്ള ഇവക്ക് 600 വര്ഷം പഴക്കമുണ്ടെന്നാണ് വിലയിരുത്തല്. ഈ അപൂര്വ കണ്ടെത്തല് ചെങ്കടല് മേഖലയില് ആദ്യത്തേതാണെന്ന് സഊദി പ്രസ്സ് ഏജന്സി അറിയിച്ചു. നൂറുകണക്കിന് വര്ഷങ്ങള് പഴക്കമുള്ള ചെങ്കടല് മേഖലയില് ആദ്യമായാണ് ഈ അപൂര്വ കണ്ടുപിടിത്തമെന്ന് കമ്ബനി വിശദീകരിച്ചു. കോളനിയുടെ പുറം ഘടനയില് വര്ഷം തോറും വളരുന്ന വളയങ്ങളുടെ അളവിലും എണ്ണത്തിലും ഇത് കണ്ടെത്താനാകും. കൂടാതെ, ഭീമന് റെഡ് വുഡ് മരങ്ങളുടെ സാന്നിധ്യവും കഴിഞ്ഞ നൂറ്റാണ്ടുകളിലെ ചരിത്രപരമായ റഫറന്സിന് സഹായകമാണെന്നും കമ്ബനി വ്യക്തമാക്കി. പവിഴപ്പുറ്റുകളുടെ വളയങ്ങള് അറിയാനും മുന് വര്ഷങ്ങളിലെ സമുദ്ര താപനിലയെക്കുറിച്ചും അക്കാലത്തെ രാസഘടനയെക്കുറിച്ചും കൂടുതലറിയാന് കോളനി ശാസ്ത്രജ്ഞരെ പ്രാപ്തരാക്കും.